ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1990 අංක 4 දරන
බැංකු මගින් ප්‍රදානය කරනලද ණය
අයකර ගැනිමේ
(විශේෂ විධිවිධාන) පනත

[සහතිකය සටහන් කළේ 1990 මාර්තු මස 06 වන දින
ආණ්ඩුවේ නියමය පරිදි මුද්‍රණය කරන ලදී.
1990 මාර්තු මස 09 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයෙ‍් II වන කොටසේ අතිරේකයක් වශයෙන් පළ කරන ලදී.

1990 අංක 4 දරන බැංකු මගින් ප්‍රදානය කරන ලද ණය අයකර ගැනීමේ
(විශේෂ විධිවිධාන) පනත

ශ්‍රී ලංකාවේ ආර්ථික සංවර්ධනය සඳහා බැංකු මගින් ප්‍රදානය කරන ලද
ණය අයකර ගැනීම සඳහා සහ ඊට සම්බන්ධ හෝ ආනුෂංගික කාරණා
සඳහා විධිවිධාන සැලැස්වීම පිණිස වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1990 අංක 4දරන බැංකු මගින් ප්‍රදානය කරන ලද ණය
අයකර ගැනීමේ (විශේෂ විධිවිධාන) පනත යනුවෙන් හඳුන්වනු ලැබේ.

2. ( 1) (අ) දේපළ සම්බන්ධයෙන් වූ උකසක් මත බැංකුවක් මගින්
යම් ණයක් ප්‍රදානය කරනු ලැබ ඇත්තා වූ, හෝ
(ආ) දේපළ සම්බන්ධයෙන් වූ උකසක් මත බැංකුවක් මගින්
යම්ණයක් ප්‍රදානය කරනු ලැබුවා වූ යම් තැනැත්තකුගේ
බූදලය සම්බන්ධයෙන් වූ අන්තිම කැමති පත්‍රය පිළිබඳව
ප්‍රොබේට් බලපත්‍රය හෝ අද්මිනිස්ත්‍රාසි බලපත්‍රය හෝ
ලබාගෙන ඇත්තා වූ, හෝ තත්කාර්යය සඳහා
මණ්ඩලය විසින් ඉල්ලීමක් කරනු ලැබ ඒ බුදලය
නියෝජනය කිරීමට අධිකරණය විසින් පත් කරනු ලැඛ
ඇත්තා වූ, හෝ

(ආ) යම් ණයක් සඳහා වූ ඇපයක් වශයෙන් බැංකුවකට
උකස් කරනු ලැබූ යම් දේපළක් සම්බන්ධයෙන්
කවර වූ යම් අයිතියක්, හිමිකමක් හෝ සම්බන්ධතාවක්
සිය කැමැත්තෙන් වූ සමර්පනයක් මගින් හෝ නීතිය
ක්‍රියාත්මක වීමෙන් හෝ පැවරී ඇත්තා වූ
සෑම තැනැත්තකුම, තමා වෙත වූ සියලු දැන්වීම් අමතනු ලැබිය හැකි
ලිපිනයක් බැංකුව වෙත ලියාපදිංචි කරනු ලැබිය යුතු ය.

(2) (1) වන උපවගන්තිය අදාළ වන්නේ යම් තැනැත්තකුට ද ඒ
තැනැත්තා වෙත භාරදෙනු ලැබීමට නියමිත යම් දැන්වීමක් ඒ
උපවගන්තිය යටතේ ඒ තැනැත්තා විසින් ලියාපදිංචි කරනු ලැබූ
ලිපිනයට ඔහු වෙත යොමු කරනු ලැබූ ලියාපදිංචි ලිපියක් මගින් තැපැල්
මගින් යවනු ලැබුවහොත්, එය ඒ තැනැත්තා වෙත යථා පරිදි භාරදෙනු
ලැබූ ලෙස සලකනු ලැබිය යුතු අතර, සාමාන්‍ය තැපැල් කටයුතු අතරතුර
ඒ ලිපිය භාරදෙනු ලැබිය යුත්තේ ය වේලාවකදී ද ඒ වේලාවේ දී එම ලිපිය
භාරදීම ක්‍රියාත්මක කරනු ලැබූ ලෙස සලකනු ලැබිය යුතු ය :
එසේ වුව ද (1) වන උපවගන්තිය යටතේ තම ලිපිනය ලියාපදිංචි
කිරීමට එවැනි යම් තැනැත්තකු විසින් පැහැර හරිනු ලැබූ අවස්ථාවක ඔහු
අමතන ලද දැන්වීමක් ගැසට් පත්‍රයෙහි සහ සිංහල, දෙමළ සහ ඉංග්‍රීසි
භාෂාවලින් වූ යටත් පිරිසෙයින් දිනපතා පළ කෙරෙන ප්‍රවෘත්ති පත්‍ර
තුනක බැංකුව විසින් පළ කරනු ලැබීය යුතු අතර, ඒ දැන්වීම අවසන් වරට
පළකරනු ලැබුවේ යම් දිනයක ද ඒ දිනයෙහි ඒ දැන්වීම ඔහුට යථා
පරිදි භාරදෙනු ලැබූ ලෙස සලකනු ලැබිය යුතු ය.

3. මුල් මුදල හෝ පොලිය හෝ ඒ දෙකම සම්බන්ධයෙන් යම් ණය
මුදලක් මත ලැබිය යුතු යම් මුදලක් ගෙවීම පැහැර හරින කවර අවස්ථාවක
වුවද පැහැර හැරීම, ණය මුදලෙන් ආපසු නොගෙවා ඇති සම්පූර්ණ
කොටස සහ එතෙක් ඒ මත ලැබිය යුතුව තිබුණු පොලිය සම්බන්ධයෙන්
කරන ලද පැහැර හැරීමක් ලෙස සලකනු ලැබිය යුතු අතර මණ්ඩලය
විසින්, ස්වකීය අභිමතය අනුව 5 වන වගන්තියෙහි හෝ 4 වන
වගන්තියෙහි දක්වා ඇති ආකාරයට ක්‍රියා කළ හැකිය;

එසේ වුවද, මණ්ඩලය විසින් යම් කරුණක් සම්බන්ධයෙන් 5 වන
වගන්තිය අනුව ක්‍රියා කර හෝ ක්‍රියා කිරීම ආරම්භ කර තිබෙන
අවස්ථාවක, 4 වන වගන්තිය යටතේ යෝජනා සම්මතයක් මගින් පසුව
යම් අවස්ථාවක ඒ කරුණ සම්බන්ධයෙන් කටයුතු කිරීම සුදුසු යයි හෝ
අවශ්‍ය යයි මණ්ඩලය විසින් සලකනු ලබන්නේ නම්, එසේ ක්‍රියා
කිරීමෙන් කිසියම් අවස්ථාවක දී මණ්ඩලය වළක්වනු ලබන්නේ යයි
සලකනු නොලැබිය යුතු ය.

4. 7 වන වගන්තියේ විධි විධාන වලට යටත්ව, යම් ණයක නොගෙවූ
සම්පූර්ණ කොටස සහ විකිණීමේ දිනය දක්වා ඒ මත ලැබිය යුතු පොලිය
සමග 13 වන වගන්තිය යටතේ අයකර ගනු ලැබිය යුතු මුදල් සහ ගාස්තු
අයකර ගැනීම පිණිස, පැහැර හරිනු ලැබූ ඒ ණය වෙනුවෙන් ඇපය
වශයෙන් බැංකුවට උකස් කරනු ලැබූ යම් දේපළක් ප්‍රසිද්ධ වෙන්දේසියේ
විකිණීමට යෝජනා සම්මතයෙහි නිශ්චිතව සඳහන් යම් තැනැත්තකුට
බලය දෙනු ලැබිය හැකිය.

5. (1) 7 වන වගන්තියේ විධිවිධානවලට යටත්ව, මණ්ඩලය විසින්,
ලිඛිතව වාර්තාගත කරනු ලැබිය යුතු යෝජනා සම්මතයක් මගින්, එම
යෝජනා සම්මතයෙහි නිශ්චිත යම් තැනැත්තකුට පැහැර හැරීම කරනු
ලැබ ඇත්තේ යම්ණයක් සම්බන්ධයෙන් ද ඒ ණය සඳහා ඇපය වශයෙන්
බැංකුවට උකස් කරනු ලැබූ යම් දේපළකට ඇතුල් වීමට හෝ ඒ දේපළ
සම්බන්ධයෙන් යම් ණය ගිවිසුම්වල නියමයන් කඩ කරනු ලැබ ඇති
අවස්ථාවක, ඒ දේපළ සන්තකයට ගෙන කළමනාකරණය කිරීම සහ
පවත්වාගෙන යාමට ද උකස්කරු විසින් පැහැර හරිනු නොලැබූවේ නම්,
හෝ ඒ ගිවිසුමේ නියමයන් කඩ කරනු නොලැබුවේ නම්, ඔහු විසින්
ක්‍රියාත්මක කරනු ලැබිය හැකි වූ ඒ දේපළ පාලනය කිරීම සහ
කළමනාකරණය කිරීම සම්බන්ධයෙන් වූ බලතලම ක්‍රියාත්මක කිරීමට ද
බලය දෙනු ලැබිය හැකි ය.

(2) යම් පිරියතක, යන්ත්‍රයක හෝ වෙනත් චංචල දේපළක ඇපය මත
යම් කෘෂිකාර්මික  හෝ කාර්මික ව්‍යවසායක් සඳහා දෙන ලද යම් ණයක්
මත බැංකුවට ලැබිය යුතු මුදල් කිසිවක් ගෙවීම පැහැර හරිනු ලැබ ඇති
කවර වූ විටෙක හෝ ඒ දේපළ සම්බන්ධයෙන් ණය ගිවිසුම්වල නියමයන්
කඩ කරනු ලැබ ඇති අවස්ථාවක, ඒ පිරියත, යන්ත්‍රය හෝ වෙනත්
චංචල දේපළ පිහිටි කෘෂිකාර්මික හෝ කාර්මික ව්‍යවසායට ඇතුළුවීමට
සහ එය සන්තකයට ගැනීමට සහ ඒ නිශ්චල දේපළ ඔඩපනය කරනු
ලැබුවේ නම් හෝ උකස් කරනු ලැබුවේ නම් ඒ ව්‍යවසාය පාලනය කිරීම
සහ කළමනාකරණය කිරීම සම්බන්ධයෙන් ඇති බලතලම ක්‍රියාත්මක
කිරීමට ලියවිල්ලකින් නිශ්චිතව යම් තැනැත්තකුට මණ්ඩලය විසින්

6. (1) යම් දේපළක් සම්බන්ධයෙන් 5 වන වගන්තිය
මණ්ඩලයේ යෝජනා සම්මතයක් මගින් බලය දෙනු ලැබූ යම්
තැනැත්තකුට සාමාන්‍යයෙන් යෝජනා සම්මතය ප්‍රකාර ක්‍රියා කිරීම සහ
විශේෂයෙන්ම.-

(අ) ඒ දේපළෙහි පලදාව විකිණීමට;
(ආ) යම් ණයක් දෙනු ලැබුවේ යම් පිරියතක හෝ යන්ත්‍රයක ඇපය මතද
ඒ ණය පැහැර හරිනු ලැබ ඇත්නම්, ඒ පිරියතින් හෝ යන්ත්‍රයෙන්
සම්පුර්ණයෙන්ම හෝ කොටසක් වශයෙන් නිෂ්පාදනය කරන ලද
බඩු විකිණීමට ;
(ඇ) ඒ දේපළෙන් ලැබෙන කුලී, ලාභ හෝ වෙනත් ආදායම් භාර
ගැනීමට;
(ඈ) ඒ දේපළ පාලනය කිරීමේ දී සහ කළමනාකරණය කිරීමේ දී දරන ලද
වියදම් ඒ දේපළෙහි ආදායමෙන් ගෙවීමට ;
(ඉ) තම සේවාවන් වෙනුවෙන් පරිශ්‍රමිකය වශයෙන් නියම කිරීමට
සුදුසු යයි මණ්ඩලය විසින් සලකනු ලබන යම් මුදලක් (වෙතොත්)
දේපළෙන් තමාට ලැබෙන ඒ ආදායමෙන් තමා වෙත නතු කර
ගැනීමට ; සහ
(ඊ) ඒ දේපළ සම්බන්ධයෙන් වූ උකස යටතේ බැංකුවට ලැබිය යුතු
සියලු මුදල් සම්පූර්ණයෙන් ගෙවනු ලබන තෙක් හෝ ( 2 ) වන
උපවගන්තිය යටතේ ඒ දේපළෙහි සන්තකය භාර දිමට මණ්ඩලය
විසින් ඔහුට විධාන කරනු ලබන තෙක් හෝ ඒ දේපළෙහි සන්තකයෙහි රැඳී සිටීමට
හිමිකම් ඇත්තේය.

(2) යම් දේපළක් සම්බන්ධයෙන් 5 වන වගන්තිය යටතේ මණ්ඩල
යේ යෝජනා සම්මතයකින් බලය දෙනු ලැබූ සෑම තැතැත්තකුම විසින්—
(අ) උකස්කරුගේ නඩත්තුව සඳහා මණ්ඩලය විසින් එහි අභිමතය
අනුව නියම කරනු ලබන යම් මුදලක් (වෙතොත්), ඒ දේප
ළෙහි ආදායමෙන් මාස්පතා උකස්කරුට ගෙවිය යුතු ය ;

(ආ) මෙහි මින් පෙර බලය දෙනු ලැබූ ගෙවීම් කිරීමෙන් පසුව, ඒ
දේපළෙහි ආදාය මෙන් ඉතිරිව ඇති ශේෂය, මණ්ඩලය විසින්
විධාන කරනු ලබන තැනැත්තකුට හෝ තැනැත්නන්ට හා
එසේම විධාන කරනු ලබන ආකාරයට ත්‍රෛමාසිකව
මණ්ඩලය විසින් විධානකරනු ලබන අන්‍යාකාරයකින් ගෙවිය
යුතු ය ;

(ඇ) ඒ දේපළ සම්බන්ධයෙන් ඔහු විසින් භාරගනු ලැබූ හෝ
ගෙවනු ලැබූ සියලු මුදල් පිළිබඳ පැහැදිලි සහ නිවැරදි වාර්තා,
මණ්ඩලය විසින් තීරණය කරනු ලබන කාලසීමා අනුව තැබීම
ද මණ්ඩලය වෙත ඉදිරිපත් කිරීම ද කළ යුතු ය ; සහ
(ඈ) උකස්කරුට හෝ මණ්ඩලය විසින් විධාන කරනු ලබන පරිදි
වෙනත් යම් තැනැත්තකුට ඒ දේපළෙහි සන්තකය භාර දිය
යුතු අතර, මෙහි මින් පෙර බලය දෙනු ලැබූ ගෙවීම් කිරීමෙන්
පසුව ඒ දේපළෙහි ආදායමෙන් තම අතෙහි ඉතිරිව ඇති යම්
ශේෂයක් මණ්ඩලයට ගෙවිය යුතු ය.

(3) උකස යටතේ බැංකුවට ලැබිය යුතු සියලු මුදල් සම්පූර්ණයෙන්
ගෙවනු ලැබූ විට උකස් කරනු ලැබූ දේපළෙහි සන්තකය මණ්ඩලය
විසින් උකස්කරුට පවාරණය කළ යුතු අතර, ඒ දේපළෙන් ලැබුණු
ආදාය මෙන් ඉතිරිව ඇති ශේෂය ඔහුට ආපසු දිය යුතු ය.

7. (1) (2) වන උපවගන්තියෙහි සලසනු ලැබූ අන්‍යාකාර විධිවිධාන
හැර , ණය  ගැනුම්කරුගේ මරණය සිදුවුව ද නැතහොත්
ණය සඳහාඇපය වශයෙන් බැංකුවට උකස් කරනු ලැබූ දේපළෙහි කවර වූ හෝ
යම් අයිතිවාසිකමක්  හිමිකමක් හෝ සම්බන්ධතාවක් ස්වේච්ඡාවෙන්
සමර්පනය කිරීමෙන් හෝ නීතිය ක්‍රියාත්මක වීමෙන් හෝ වෙනත් යම්
තැනැත්තකුට පැවරුණ ද යම් පැහැර හැරීමක් සම්බන්ධයෙන් 4 වන
වගන්තියේ  විධිවිධාන අදාළ විය යුතුය.

(2) ණය ගැනුම්කරුවකු මියගිය විට සහ ඔහුගේ අන්තිම කැමති
පත්‍රය සම්බන්ධයෙන් ප්‍රොබේට් බල පත්‍රය හෝ ඔහුගේ බූදලය සම්බන්ධ
යෙන් අද්මිනිසි බලපත්‍රය යම් තැනැත්තකුට නිකුත් කරනු ලැබ
නොමැති අවස්ථාවක, කොළඹ දිසා අධිකරණය විසින් හෝ ණය
ගැනුම්කරු විසින් බැංකුවට උකස් කරනු ලැබූ දේපළ පිහිටි දිස්ත්‍රික්කයේ
දිසා අධිකරණය විසින්, බැංකුව විසින් තත් කාර්යය සඳහා ඉල්ලීමක්
කරනු ලැබූ විට සහ අධිකරණය විසින් අණ කරනු ලබන පරිදි යම්
තැනැත්තන් වෙතොත් ඒ තැනැත්තන් වෙත ඉල්ලීම පිළිබඳ දැන්වීමක්
හෝ දීමෙන් පසුව සහ ප්‍රොබේට් බලපත්‍රය ප්‍රදානය කිරීම හෝ අද්මිනිස්
ත්‍රාසි බලපත්‍රය නිකුත් කිරීම අනිසි ලෙස ප්‍රමාද වීමට ඉඩ ඇති බවට
සෑහීමට පත්වන්නේ නම්, මේ වගන්තියේ කාර්ය සඳහා ණය ගැනුම්
කරුගේ බූදලය නියෝජනය කිරීමට තැනැත්තකු පත්කළ හැකිය. තවද,
ඒ ණය ගැනුම්කරුගේ බූදලය නියෝජනය කිරීමට මේ උපවගන්තිය
යටතේ තැනැත්තෙක් පත් කරනු ලබන්නේ නම් මිස, සහ එලෙස පත්
කරනු ලබන තෙක් ඒ ණය ගැනුම්කරු විසින් කරනු ලැබූ යම් පැහැර
හැරීමක් සම්බන්ධයෙන් 4 වන වගන්තියේ විධිවිධාන අදාළ
යුතු ය.

8. යම් දේපළක් විකිණීමට බලය දෙමින් 4 වන වගන්තිය යටතේ
වූ සෑම යෝජනා සම්මතයක් සම්බන්ධයෙන් වූ දැන්වීමක් හැසට්
පත්‍රයෙහි සහ සිංහල, දෙමළ සහ ඉංග්‍රීසි භාෂා වලින් වූ යටත් පිරිසෙයින්
ප්‍රවෘත්ති පත්‍ර තුනක පළ කරනු ලැබිය යුතුය. තවද, ණය ගැනුම්කරු
ජීවත්ව  සිටින්නේ නම් ඔහුටද, 2 වන වගන්තියෙන් නියමිත
පරිදි ඒ දේපළ  සම්බන්ධයෙන් ඔහුගේ ලිපිය ලියාපදිංචි කරනු ලැබ
ඇත්තා වූ සෑම තැනැත්තකුටම ඒ දැන්වීමේ පිටපත් යැවිය යුතු ය
තව ද, රජයෙන් දෙනු ලැබූ බද්දක් යටතේ බදු ගැනුම්කරුවකුගේ,
සම්බන්ධතාවක් ඒ දේපළෙහි සමන්විත වෙතොත් ඉඩම් කොමසාරිස්
වරයාට එහි  පිටපතක් යැවිය යුතු ය.

9. 4 වන වගන්තිය යටතේ වූ යෝජනා සම්මතයක් මගින් බලය
දෙනු ලැබූ සෑම විකිණීමක් සම්බන්ධයෙන් දිනය, වේලාව සහ ස්ථානය
පිළිබඳ දැන්වීමක් ඒ විකිණීමක් සඳහා නියම කරන ලද දිනයට දින දහ
හතරකට නොඅඩුව ගැසට් පත්‍රයෙහි පළ කරනු ලැබිය යුතු අතර ඒ
දැන්වීමෙහි පිටපත්-

(අ) ණය ගැනුම්කරු ජීවත්ව සිටින්නේ නම්, ඔහුට ද යම් යෝජනා
සම්මතයක් සම්බන්ධයෙන් දැන්වීම 2 වන වගන්තිය යටතේ
යැවීමට නියමිත සෑම තැනැත්තකුටම ද යැවිය යුතු ය ;
(ආ) විකුණනු ලැබිය යුතු දේපළෙහි හෝ ඒ අසළ අලවනු ලැබිය
යුතු ය.

10. (1) ගෙවිය යුතු පොලිය සහ 13 වන වගන්තිය යටතේ
මණ්ඩලය විසින් අයකර ගනු ලැබිය යුතු මුදල් සහ ගාස්තු කිසිවක්
වෙතොත්, ඒ සමග ණය සම්බන්ධයෙන් නොගෙවා ඇති පංගු
වේ සම්පූර්ණ මුදල විකිණීම සඳහා නියම කරන ලද දිනයට පෙර යම්
වේලාවක දී මණ්ඩලය වෙත ඉදිරිපත් කරනු ලැබුවහොත්, දේපළ
විකුණනු නොලැබිය යුතු අතර ඒ දේපළ විකිණීම සඳහා 4 වන වගන්තිය
යටතේ වූ යෝජනා සම්මතය අනුව කටයුතු කිරීමෙහිලා වැඩිදුර පියවර
කිසිවක් නොගත යුතු ය.

(2) පැහැර හැරීම කරනු ලැබුවේ යම් වාරිකයක් සම්බන්ධයෙන් ද
ඒ වාරිකයේ මුදල සහ 13 වන වගන්තිය යටතේ මණ්ඩලය විසින් අයකර
ගනු ලැබිය යුතු මුදල් සහ ගාස්තු කිසිවක් වෙතොත් එය, විකිණීම සඳහා
නියම කරන ලද දිනයට පෙර යම් වේලාවක දී මණ්ඩලය වෙත ඉදිරිපත්
කරනු ලැබුවහොත්, දේපළ නොවිකිණිය යුතු බවට සහ ඒ දේපළ
විකිණීම සඳහා 4 වන වගන්තිය යටතේ වූ යෝජනා සම්මතයක් අනුව
කටයුතු කිරීමෙහිලා වැඩිදුර පියවර කිසිවක් නොගත යුතු බවට මණ්ඩලය
විසින් ස්වකීය අභිමතය අනුව විධාන කරනු ලැබිය හැකි ය.

11. දේපළ උකස් කොට ඇත්තා වූ බැංකුවට හැර වෙනත් යම්
තැනැත්තකුට යම් ආරම්භක ලංසුවට අඩුවෙන් එම දේපළ
කිණිය යුතු වන්නේද එම මිල මණ්ඩලය විසින් නියම කරනු ලැබිය
හැකි ය.

12. (1) එකම දේපළක් ඇපය වශයෙන් ඇතිව බැංකුවක් විසින්
ණය දෙකක් හෝ ඊට වැඩි සංඛ්‍යාවක් දෙනු ලැබ ඇත්තා
වූ සහ ඒ ණය වලින් එකක් හෝ වැඩි ගණනක් සඳහා ලැබිය යුතු යම්
මුදලක් ගෙවීම සම්බන්ධයෙන් පැහැර හැරීමක් කරනු ලබන යම්
අවස්ථාවක දී, වෙනත් ණය හෝ වෙනත් ණය අතුරින් කිසිවක් සම්
බන්ධයෙන් පැහැර හැරීමක් කරනු නොලැබුව ද මේ පනතේ ඉහතින් වූ
විධිවිධාන අදාළ විය යුතු ය. තව ද, මණ්ඩලය විසින් එවැනි යම්
අවස්ථාවක දී 4 වන වගන්තිය යටතේ වූ යෝජනා සම්මතයක් මගින්,
අවස්ථාවෝචිත පරිදි, ඒ ණය දෙකම හෝ සියලු ණය සම්බන්ධයෙන්
බැංකුවට ලැබිය යුතු මුළු මුදල අයකර ගැනීම සඳහා දේපළ විකිණීමට
බලය දෙනු ලැබීය හැකි අතර, ඒ අනුව මේ විධිවිධාන අදාළ විය යුතුය.

( 2 ) 3 වන වගන්තියේ සිට 15 වන වගන්තිය (වගන්ති දෙකම
ඇතුළුව) දක්වා වූ වගන්තිවල ඇතුළත් කිසිවකින්, වෙනත් යම් ලිඛිත
නීතියක විධිවිධානවලට අනුකූලව උකස්කරයක් මත ලැබිය යුතු මුදල
අයකර ගැනීම තහනම් කරන්නේ යයි කියවීම හෝ තේරුම් ගැනීම
නොකළ යුතු ය.

13. යම් ණයක් මත ලැබිය යුතු මුදලට අතිරේකව, ණය ගැනුම්
කරුගෙන් හෝ ඔහු වෙනුවෙන් ක්‍රියා කරන යම් තැනැත්තකුගෙන්,
මණ්ඩලය විසින්-

(අ) ණය දෙනු ලැබුවේ යම් තැනැත්තකුට ද, ඒ තැනැත්තා විසින්
ලියා අත්සන් කරනු ලැබූ උකස්කරයෙහි ඇතුළත් ප්‍රතිඥප්ති
වලට අනුකූලව, බැංකුවට උකස් කරන ලද දේපළ මත
බලාන්විත කරන ලද යම් රක්ෂණ ඔප්පුවක් සම්බන්ධයෙන්
වූ වාරික සහ වෙනත් ගාස්තු ගෙවීමේදී සහණය ගැනුම්කරු
විසින්  ලියා අත්සන් කරනු ලැබූ ඒ උකස්කරයෙහි ඇතුළත්
ප්‍රතිඥප්ති යටතේ බැංකුව විසින් දරනු ලැබීමට බලය දෙන
ලද වෙනත් සියලු වියදම් සහ ගාස්තු ගෙවීමේ දී බැංකුව විසින්
වියදම් කරන ලද සියලු මුදල් ;

(ආ) උකස් කරන ලද දේපළ විකිණීම සම්බන්ධයෙන් ප්‍රචාරක
දැන්වීම් පළ කිරීමේ සහ ඒ දේපළ විකිණීමේ ගාස්තු :
එසේ වුවද (ආ) ඡේදය යටතේ දරන ලද ගාස්තු නියම කරනු ලබන
පරිදි ණයෙහි යම් ප්‍රතිශතයක් නොඉක්ම විය යුතු ය.

14. උකස් කරනු ලැබූ දේපළ විකුණනු ලැබුවහොත්, උකස
මත ලැබිය යුතු මුදල සහ 13 වන වගන්තිය යටතේ අයකර
ගනු ලබන මුදල් සහ ගාස්තු, විකිණීමෙන් ලත් මුදලින් අඩුකර
ගැනීමෙන් පසුව, ඉතිරිවන ශේෂයන් වෙතොත්, ඒ ශේෂය ණය ගැනුම්
කරුට හෝ ණය ගැනුම්කරුට ලැබිය යුතු ගෙවීම භාර ගැනීමට නීත්‍යානු
කූල හිමිකම ඇති යම් තැනැත්තකුට හෝ බැංකුව විසින් ගෙවිය යුතුය.
නැතහොත් මුදල් ගෙවිය යුත්තේ කවරකුටදැයි මණ්ඩලයට යම් සැක
යක් ඇති විටක, උකස් කරනු ලැබූ දේපළ පිහිටියේ යම් දිස්ත්‍රික්කයක
ඒ දිස්ත්‍රික්කයේ දිසා අධිකරණයට ඒ මුදල මණ්ඩලය විසින් ගෙවිය
යුතු ය.

15. (1) උකස් කරනු ලැබූ දේපළ විකුණනු ලැබුවහොත් මණ්ඩලය
විසින් විකිණීම පිළිබඳ සහතිකයක් නිකුත් කරනු ලැබිය යුතු අතර,
එවිට  ඒ දේපළට සහ ඒ දේපළ සම්බන්ධයෙන් ණය ගැණුම්කරුට
ඇති සියලු අයිතිවාසිකම්, හිමිකම් සහ සම්බන්ධතාව ගැනුම්කරු වෙත
සතු විය යුතු ය. තවද, ඉන්පසුව දේපළට සහ දේපළ සම්බන්ධයෙන්
ණය ගැනුම්කරුගේ කවර වූ හෝ අයිතිවාසිකමක්, හිමිකමක් හෝ
සම්බන්ධතාවක් පිළිබඳව, දේපළ බැංකුව වෙත උකස් කළ දිනයට
අනතුරුව කරන ලද හෝ ලියාපදිංචි කරන ලද යම් නියාදනයක් මගින්
හෝ ඒ යටතේ හිමිකම් පාන යම් තැනැත්තකුට කවර වූ යම් හේතුවක්
නිසා විකිණීම අවලංගු කිරීමට හෝ ගැනුම්කරුට විරුද්ධව දේපළට
හෝ දේපළ සම්බන්ධයෙන් යම් අයිතිවාසිකමක්, හිමිකමක් හෝ
සම්බන්ධතාවක් පවත්වාගෙන යාමට හෝ යම් අධිකරණයක දී ඉල්ලා
සිටිය නොහැකි විය යුතු ය.

(2) යම් දේපළක් විකිණීම සම්බන්ධයෙන්, (1) වන උපවගන්තිය
යටතේ මණ්ඩලය විසින් අත්සන් කරන ලද සහතිකයක්, එම දේපළ
විකිණීමට අදාළව මේ පනතේ සියලු විධිවිධාන අනුව කටයුතු කරනු
ලැබූ බවට තීරණාත්මක සාක්ෂිය විය යුතු ය.

(3) ගැනුම්කරු බැංකුව හැර වෙනත් යම් තැනැත්තකු වන්නේ නම්,
සහතිකය නියමිත ආකෘතියට සාරානුකූල විය යුතු ය. තවද, ගැනුම්
කරු බැංකුව වන්නේ නම් සහතිකය නියම කරනු ලබන වෙනත්,
ආකෘතියකට සාරානුකූල විය යුතු ය.

(4) විකිණීම පිළිබඳ සෑම සහතිකයක්ම, දේපළ සමර්පනය කිරීමක්
වූවාක් ලෙස මුද්දර ගාස්තුවට හා අයකිරීම්වලට සහ නීතියෙන් බලය
දෙනු ලැබූ ලියාපදිංචි කිරීමේ සහ වෙනත් ගාස්තුවලට යටත් විය යුතු
අතර එකී සියලූ ගාස්තු හා අය කිරීම් ගැනුම්කරු විසින් ගෙවිය යුතු ය.

(5) විකුණනු ලැබූ දේපළ රජයෙන් ලබාගත් බද්දක් යටතේ බදු
ගැනුම්කරුවකුගේ සම්බන්ධතාවකින් සමන්විත වන අවස්ථාවක,
එවිට, දේපළෙහි ගැනුම්කරු බැංකුව හැර වෙනත් යම් තැනැත්තකු
වන්නේ නම්, තම අභිමතය ක්‍රියාත්මක කිරීමෙහි ලා ඉඩම් කොම
සාරිස්වරයා විසින් ගැනුම්කරු අනුමත කරනු ලැබ ඇත්නම් මිස,
විකිණීම පිළිබඳ සහතිකය මණ්ඩලය විසින් අත්සන් කරනු නොලැබිය
යුතුය.

(6) රජයෙන් ලබාගත් බද්දක් යටතේ වූ බදු ගැනුම්කරුවකුගේ
සම්බන්ධකම සම්බන්ධයෙන් යම් ගැනුම්කරුවකු අනුමත කිරීමට
(5 ) වන උපවගන්තිය යටතේ ඉඩම් කොමසාරිස්වරයා ප්‍රතික්ෂේප
කරන කවර වූ අවස්ථාවක

( අ ) විකිණීම සම්බන්ධයෙන් ගැනුම්කරු විසින් බැංකුවට ගෙවන
ලද සියලු මුදල් මණ්ඩලය විසින් ඔහුට ආපසු ගෙවිය යුතු ය;
(ආ) ඒ විකිණීම පිළිබඳ ප්‍රචාරක දැන්වීම් පළ කිරීමේ සහ ඒ විකිණීම්
පැවැත්වීමේ වියදම්, 13 වන වගන්තිය යටතේ මණ්ඩලය
විසින් අයකර ගනු ලැබිය යුතු ගාස්තු ලෙස සලකනු ලැබිය
යුතු ය ; තවද

(ඇ) මේ පනතේ විධිවිධානවලට අනුකූලව දේපළ නැවත විකුණනු
ලැබිය යුතුය.

16. (1) මේ පනතේ ඉහතින් වූ විධිවිධානවලට අනුකූලව විකුණන
ලද යම් නිශ්චල දේපළක ගැනුම්කරු විසින්, කොළඹ දිසා අධිකරණය
වෙත නැතහොත් ඒ දේපළ පිහිටියේ යම් ස්ථානයක ද ඒ ස්ථානය
විෂයයෙහි අධිකරණ බලය ඇති දිසා අධිකරණය වෙත ඉල්ලීමක් කරනු
ලැබූ විට, සහ 15 වන වගන්තිය යටතේ එම දේපළ සම්බන්ධයෙන්
නිකුත් කරන ලද විකිණීම පිළිබඳ සහතිකය ඉදිරිපත් කරනු ලැබූ විට,
එම දේපළෙහි සන්තකය භාර දීමේ ආඥාවකට ඒ ගැනුම්කරුට හිමිකම
ඇත්තේය.

(2) (1) වන උපවගන්තිය යටතේ වූ සෑම ඉල්ලීමක්ම, සිවිල් නඩු
විධාන සංග්‍රහයේ XXIV වන පරිච්ඡෙදයේ විධි විධාන වලට අනුකූලව
ලඝු කාර්ය  පටිපාටිය අනුව කරනු ලැබිය යුතු අතර, එලෙස සුදුස්සක්
කරනු  ලැබිය යුතු ය. තවද, ඒ එක් එක් ඉල්ලීමෙහි කාර්යය සඳහා
ඉදිරිපත් කෙරෙන සියලු ලේඛන වෙනුවෙන් සහ ඒ සම්බන්ධයෙන්
පැවැත්වෙන සියලු නඩු කටයුතු වෙනුවෙන් එම ඉල්ලීම අදාළ වන්නේ
යම් දේපළකට ද එහි වටිනාකමට සමාන වටිනාකමක් ඇති යම් නිශ්චල
දේපළක සන්තකය භාරදීම සඳහා දිසා අධිකරණයක තීන්දු ප්‍රකාශයක්
ක්‍රියාත්මක කිරීම සඳහා වූ ඉල්ලීම වෙනුවෙන් සහ තීන්දු ප්‍රකාශයක්
ක්‍රියාත්මක කිරීමට සම්බන්ධ හෝ ආනුෂංගික නඩු කටයුතු වෙනුවෙන්
තත්කාලයෙහි  වලංගුව බලපවත්නා යම් ලිඛිත නීතියක් යටතේ පිළි
වෙළින් ගෙවිය යුතු අනුප්‍රමාණයක් අනුව මුද්දර ගාස්තු සහ වෙනත්
අයකිරීම් ගෙවිය යුතු ය.

( 3 ) මේ පනතේ ඉහතින් වූ විධිවිධානවලට අනුකූලව විකුණනු ලැබූ
යම් නිශ්චල දේපළක් ණයගැනුම්කරු විසින් හෝ ඔහු වෙනුවෙන්
වෙනත් යම්  තැනැත්තකු විසින් හෝ බැංකුවට එම දේපළ උකස් කිරීමට
අනතුරුව, ණයගැනුම්කරු විසින් ඇතිකරන ලද හිමිකමක් යටතේ
හිමිකම් පාන යම් තැනැත්තකු විසින් හෝ පදිංචියට ගෙන ඇති අවස්ථා
වක, දිසා අධිකරණය විසින්, ගැනුම්කරුට හෝ ඔහු වෙනුවෙන් දේප
ළෙහි  සන්තකය භාර ගැනීමට ඔහු විසින් පත් කරනු ලබන යම් තැනැත්
තකුට දේපළෙහි සන්තකය භාර දිය යුතු යයි ආඥා කරනු ලැබිය හැකිය.

(4) මේ පනතේ ඉහතින් වූ විධිවිධානවලට අනුකූලව විකුණනු ලැබූ
යම් නිශ්චල දේපළක් කුලී නිවැසියකු විසින් හෝ එහි පදිංචියට හිමිකම්
ඇති වෙනත් තැනැත්තකු විසින් හෝ පදිංචියට ගෙන ඇති අවස්ථාවක,
විකිණීම සිදු වූ බවට සිංහල, දෙමළ සහ ඉංග්‍රීසි භාෂාවලින් දැන්වීමක්,
දේපළෙහි ප්‍රකට ස්ථානයක ඇලවීමෙන් සහ ණයගැනුම්කරුගේ
සම්බන්ධතාව ගැනුම්කරුට පවරන ලද බවට පහසු ස්ථානයක දී
අණ බෙර ගැසීමෙන් හෝ වෙනත් යම් ව්‍යවහාරික ක්‍රමයකින් හෝ
අධිකරණය විසින් ප්‍රදාන කරනු ලබන වෙනත් ක්‍රමයකින් පදිංචිකරුට
ප්‍රකාශනය කිරීමෙන් භාරදීම කරනු ලැබිය යුතු බවට දිසා අධිකරණය
විසින් ආඥාවක් කරනු ලැබිය යුතු ය. ඒ ප්‍රකාශනයේ වියදම අධිකරණය
විසින් නියම කළ යුතු අතර, සෑම අවස්ථාවක දී ම ගැනුම්කරු විසින්
එය කලින්  ගෙවනු ලැබිය යුතු ය.

(5) (3) වන උපවගන්තිය හෝ (4) වන උපවගන්තිය යටතේ වූ
සෑම ආඥාවක් ම, අවස්ථාචෝචිත පරිදි, සිවිල් නඩු විධාන සංග්‍රහයේ
287 වන හෝ 288 වන වගන්තිය යටතේ කරන ලද සන්තකය භාරදීම
සඳහා වූ ආඥාවක් ලෙස සලකනු ලැබිය යුතු අතර, එම සංග්‍රහයේ යම්
විධිවිධානයක් අදාළ කිරිමේ කාර්යය සඳහා ණයගැනුම්කරු සහ ගැනුම්
කරු  පිළිවෙළින් විනිශ්චිත ණයකරු සහ විනිශ්චිත ණය හිමියා ලෙස
සලකා එසේ කරන ලද ආඥාවක් මෙන් සමාන ආකාරයකින් බලාත්මක
කරනු ලැබිය හැකි ය.

17. විකුණනු ලැබූ දේපළ බැංකුව වෙනුවෙන් මිලට ගෙන ඇති
අවස්ථාවක, මණ්ඩලය විසින්, ඒ දේපළ නැවත විකිණීමට පෙර යම්
අවස්ථාවක, ඒ දේපළ විකුණනු ලැබුවේ යම් ණයක් සම්බන්ධයෙන් ද
ඒ ණය සම්බන්ධයෙන් ලැබිය යුතු මුදල (තහනමට ගැනීමේ සහ
විකිණීමේ මුදල ඇතුළුව) සහ වර්ෂයකට නියමිත අනුප්‍රමාණය
මවන අනුප්‍රමාණයක් අනුව මුළු මුදල මත පොලිය ණය ගැනුම්කරු
විසින් හෝ ඔහු වෙනුවෙන් යම් තැනැත්තකු විසින් ගෙවනු ලැබූ විට
විකිණීම පිළිබඳ සහතිකයේ සහතික පිටපතක් මත ඒ බවට පිටසනක්
කිරීමෙන් විකිණීම අවලංගු කරනු ලැබිය හැකිය. එවැනි පිටසනක්
ඉඩම් රෙජිස්ට්‍රාර්වරයාගේ කාර්යාලයෙහි ලියාපදිංචි කරනු ලැබූ විට,
විකිණීම මේ පනත යටතේ කරනු හෝ කරනු නොලැබූ ලෙස ණය
ගැනුම්කරු වෙත එකී දේපළ නැවත සතු වන්නේය.

18. එයේ විකුණනු ලැබූ දේපළ බැංකුව වෙනුවෙන් මිලට ගනු ලැබ,
17 වන වගන්තිය යටතේ විකිණීම අවලංගු කරනු ලැබ නොමැති නම්,
මණ්ඩලය විසින් යම් අවස්ථාවක දී දේපළ නැවත විකුණා 16 වන
වගන්තියේ ( 3 ) වන උපවගන්තියේ සඳහන් සහතිකයේ සහතික පිට
පතක් මත පිටසනක් කිරීමෙන් ගැනුම්කරු විසින් මුල් විකිණීමේ දී
අත්කර ගනු ලැබිය හැකි වූ සියලූ අයිතිවාසිකම්, හිමිකම් සහ සම්බන්ධතා
ගැනුම්කරුට පවරා දෙනු ලැබිය හැකි ය. මුල් විකිණීමේ දී ගැණුම්
කරුවකුට දෙන සහතිකයට අවශ්‍ය ප්‍රමාණයේම මුද්දර ගාස්තුවට සහ
අයකිරීම්වලට ඒ පිටසන යටත් විය යුතු අතර, එය ඉඩම් රෙජිස්ට්‍රාර්
වරයාගේ කාර්යාලයෙහි ලියාපදිංචි කරනු ලැබූ විට, ඉහත කී පරිදි, ඒ
අයිතිවාසිකම්, හිමිකම් සහ සම්බන්ධතා ගැනුම්කරු වෙත සතු විය යුතුය.

19. මේ පනත්තේ ඉහතින් වූ විධිවිධාන වලට අනුව වූ යම් විකිණීමක
දී ණයක් ආපසු ගෙවීම පැහැර හැරීම නිසා විකුණන ලද යම් දේපළක්
බැංකුව විසින් මිලට ගෙන ඇතොත්, ණය, පොලිය වියදම් සහ ගාස්තු
සම්බන්ධයෙන් බැංකුවට ලැබිය යුතු යම් මුදලක් සඳහා එම දේපළ
නැවත විකිණීමට බැංකුවට හැකි වීම පිණිස අවශ්‍ය කාලයට වඩා දීර්ඝ
කාලයක් බැංකුව විසින් ඒ දේපළ තබා ගැනිම නොකළ යුතු ය.

20. බැංකුවට උකස් කරනු ලැබූ යම් දේපළක් විකිණීමට 4 වන
වගන්තිය යටතේ වූ යෝජනා සම්මතයක් මගින් මණ්ඩලය විසින් බලය
දෙනු ලැබූ තැනැත්තකුට ඒ විකිණීම කරගෙන යාමෙන් යුක්ති සහගත
හේතුවක් නොමැතිව විරෝධය පාන්නා වූ, අවහිර කරන්නා වූ හෝ
වළක්වන්නා වූ යම් තැනැත්තෙක්, මහෙස්ත්‍රාත්වරයකු ඉදිරියේ පවත්වනු
ලබන නඩු විභාගයකින් පසුව වරද කරු කරනු ලැබූ විට, අවුරුදු හයක්
නොඉක්මවන කාලයකට බන්ධනාගාරගත කරනු ලැබීමට හෝ
රුපියල් පන්දහසක් නොඉක්මවන දඩයකට හෝ බන්ධනාගාරගත
කිරීම සහ දඩය සහ දඬුවම් දෙකටම හෝ යටත් විය යුතු ය.

21. (1) නියම කරනු ලැබිය යුතු යයි ඊම් පනතින් නියම කර ඇත්තා නියෝග.
වූ සියලු කාරණා සඳහා හෝ ඒ සම්බන්ධයෙන් අමාත්‍යවරයා විසින්
නියෝග සාදනු ලැබිය හැකි ය.

(2) අමාත්‍යවරයා විසින් සාදනු ලැබූ සෑම නියෝගයක් ම, ගැසට්
පත්‍රයෙහි පළකළ යුතු අතර, ඒ පළකිරීමේ දින සිට හෝ නියෝගවල
සඳහන් කරනු ලබන යම් පසු දිනයක සිට, හෝ ඒවා ක්‍රියාත්මක විය
යුතුය.

(3) අමාත්‍යවරයා විසින් සාදනු ලැබූ සෑම නියෝගයක් ම, ගැසට්
පත්‍රයේ පළ කිරීමෙන් පසු හැකි පහසු ඉක්මනින් අනුමතය සඳහා
පාර්ලිමේන්තුවට ඉදිරිපත් කළ යුතු ය.

(4) එසේ අනුමත නොකරන ලද සෑම නියෝගයක්ම, අනනුමතයේ දින
සිට පරිච්ඡින්න කරනු ලැබූ ලෙස සලකනු ලැබිය යුතු නමුත් ඒ යටතේ
කලින් කරන  ලද කිසිවකට ඉන් අගතියක් නොමැති විය යුතු ය. යම්
නියෝගයක්  පරිච්ඡින්න කරනු ලැබූ ලෙස සැලකෙන දිනය පිළිබඳ
නිවේදනය ගැසට්  පත්‍රයේ පළකරනු ලැබිය යුතු ය.

22. පද සම්බන්ධයෙන් අන්‍යාර්ථයක් අවශ්‍ය වුවහොත් මිය,
පනතෙහි බැංකුව '' යන්නෙන් - 

( අ ) ( 397 වන අධිකාරය වූ) ලංකා බැංකුව ආඥාපනතින්
පිහිටුවන ලද ලංකා බැංකුව ;
(ආ) 1961 අංක 29 දරන මහජන බැංකුව පනතින් පිහිටුවන
ලද මහජන බැංකුව ;

(ඇ) 1985 අංක 15 දරන ප්‍රාදේශීය ග්‍රාමීය සංවර්ධන බැංකුව
පනතේ විධිවිධාන යටතේ පිහිටුවන ලද යම් බැංකුවක්
හැර, 1988 අංක 30 දරන බැංකු පනතේ අර්ථානුකූලව බලපත්‍ර
ලත් වාණිජ බැංකුවක් අදහස් වන අතර, (165 වන අධිකාරය
වූ) ලංකා සංවර්ධන මුල්‍ය සංස්ථාව පනතින් පිහිටුවන ලද
ලංකා සංවර්ධන මුල්‍ය සංස්ථාව ඊට ඇතුළත් වන ලෙස සලකනු
ලැබිය යුතු ය ;

බැංකුවක් සම්බන්ධයෙන් වන විට '' මණ්ඩලය '' යන්නෙන් බැංකුවේ
අධ්‍යක්ෂ මණ්ඩලය හෝ ඒ බැංකුවේ කළමනාකරණය හෝ
පරිපාලනය තත්කාලයෙහි භාරව සිටින කවර වූ නාමයකින්
හෝ නිල නාමයකින් හඳුන්වනු ලබන යම් පුද්ගල මණ්ඩලයක්
අදහස් වේ ;

''ණය ''යන්නෙන් මුදලින් වූ ණයක් අදහස් වන අතර, කවර වූ
නාමයකින් හෝ නිල නාමයකින් හඳුන්වනු ලබන යම්
අයිරාවක් හෝ අත්තිකාරමක් හෝ වෙනත් යම් මූල්‍ය
පිළිසරණක් ඊට ඇතුළත් වේ ;

දේපළ " යන්නෙන් යම් චංචල හෝ නිශ්චල දේපළක් අදහස් වන
අතර රජයෙන් ලබාගත් බද්දක් යටතේ බදු ගැනුම්කරුවකුගේ
සම්බන්ධතාව පිළිබඳ උකසක් මගින් ණයක් සුරැකුම් කරනු
ලැබූ අවස්ථාවක බදු ගැනුම්කරුගේ අයිතිවාසිකම්, හිමිකම් සහ
සම්බන්ධතාව ඊට ඇතුළත් වේ.

23. මේ පනතේ සිංහල සහ දෙමළ භාෂා පාඨ අතර යට
අනනුකූලතාවක් ඇති වුවහොත් එවිට සිංහල භාෂා පාඨය බලපැවැත්විය
යුතු ය.